text: Yén anak sakit, patut ubadang. Ajak ka dokter utawi ka balian. Jani, ngalih dokter aluhan, yén sahihang tekéning ipidan. Yén ipidan, mancan maan dokter, bisa énggalan gelemé ngentah. Jani, tusing buin buka kéto krana suba liu ané mukak pakultas kadokteran. Liu ané demen dadi dokter. Demen nulungin utawi ngubadin anak gelem. Sakéwala, ingetang ngaba pipis. Sina maguru ubadé énggal seger. Yén sing seger ulian dokter, ajak ka balian. Balian jani masi liu. Ada balian mara mlajah, ada balian kajudi uli kawitanné krana ipidanné ada ané numitis dadi balian siket. Yén sing nyak dadi balian, bisa jiwa pramané bancuta. Ento suba ane jejehina tekén Gedé Indra. Ia nyak dadi balian. Ngiring dadi balian.
text: #000000
text: Aruh, yén tuturang pajalan idupné magenepan gati. Tusing ada ané masawang putih. Liunan selemné. Ngawitné uli masekolah tusing nyukuh, pragat karauhan dogén di sekolah. Guruné ané kéweh. Kadénanga baan paplajahanné ngranayang ia karauhan. Mirib tusing? Ia nyidaang nuutin timpalné. Nyén sing inguh bes sesai karauhan. Sabilang karauhan, tunasanga tirtha di kawitanné nyak tegteg kenehné. Bes sesai kakéto, med masi ia masekolah. Tusing nyukuh masekolah, tusing kanti tamat.
text: #000001
text: Jani, magenti dedemenanné, ngalih branangan, ngalih gocékan gegaénné. Pepesan kalah tekén menangné kanti reramané inguh, ngubuh siap sakancan soroh siap. Sakéwala, sabilang peteng ka tongosé tenget. Ia nakti. Ia nyambatang kudang pica kadén suba bakatanga. Ada pica keris, ada pica pis bolong Arjuna, pis bolong Bima, pis bolong Tualen. Ah, makejang dadi akantong alias adepa. “Lakar ngujang munduhang kakéto? Masi tusing ngranayang jit kétél selem.” Ia ngrieng buka anaké rebut nyawan.
text: #000002
text: Tiang mablekis ningehang munyiné. “Pipis bolong apa nyelemang jit kétél? Sajan jelema suba tusing enteg.”
text: #000003
text: “Dé, mulih, pedalem i mémé pragat nakonang Gedé dogén,” kéto Bapané ngamé-ngamé di gentong yéhé. Yéééééééé, sagét buin maniné nyak teka sentanané. Gigis kendel reramané, Gede Indra ané aptianga lantas nyak teka. Orahina ka paon madaar. Orahina manjus. Orahina ka sanggah muspa. Ia nyak dogén. Sakéwala, muspa tusing nyak. Suba mrasa tekén awakné majalan tusing beneh. “Lakar ngujang ka sanggah yén awaké suba kaliput baan daki. Tusing antes maakin kawitan ané suba ening, i déwék mendut. Dong patuh buka majaguran di cariké. Sinah lakar daki bareng-bareng daki dadiné,” kéto, ia ngrieng padidiana. Sambilanga negak nyiup kopi.
text: #000005
text: “Ngalih kalegan keneh Pa. Yén jumah, Bapa suba nawang. Uli dija kapa tekanné sagét makita karauhan. Lek jengah sabilang dina jagjagina tekén pisagané. Mirib dadi apa?”
text: #000007
text: “Aruh, tusing nyak dadi balian. Lakar ngujang dadi kakéto. Dokter suba liu. Penyakit suba ada ubadné. Tusing demen dadi kakéto. Yén suba dadi balian sinah lakar liu anaké teka ngidih ubad. Nah yén seger, yén tusing? Sing lek nyuang aba-abaan anaké. Anak sakit lantas iraga bareng nyakitin.”
text: #000009
text: “Ento saja, sakéwala Gedé masi apang nawang. Yén sing nyak ngiring bisa kabencana. Bapa tusing nyak Gedé buka kéto. Bapa meled Gedé apang seken-seken bisa mapitulung tekén anak sakit. Tusing nyakitin anak sakit. Ento pajalanné ané melah.”
text: #000010
text: Tusing masi Gedé Indra nyak nuutang munyin reramané. Buin jebosné sagét hapéné mamunyi ngorahin apang énggal-énggal ka kosan. Énggalan ilang tekén bakat tolih. Macuet magedi. Bapané kituk-kituk.tusing bisa mamunyi apabuin.
text: #000011
text: Mirib suba pailehan karma adanné. Sagét buin telunné mulih. Tegakanga reramané. “Pa kéto masi Mémé. Jani, ngidih tulung, ajak ja ka gria.”
text: #000012
text: “Dibi petengé ada anak lingsir nekain. Pangandikané seken pasaja. “Yén buin mani, enu masolah buka kéné. Apa katagih, idup apa mati? Anaké ento saru ngenahné. Rawéné lantang buka ngenteg ka pratiwi. Mawastra putih sentak. Matéja galang ngluntang, kanti ulap.”
text: #000013
text: “Sedeng melaha. Sakéwala, tunasang malu tiang pabersihan apang tusing tulah.”
text: #000018